民眾安全服務隊（簡稱民安隊，Civil Aid Service，縮寫CAS）係中華人民共和國香港特別行政區保安局轄下嘅輔助紀律部隊之一，於1952年成立，初期係一支備戰嘅民防單位，但經過多年發展，轉型成為服務多元化嘅輔助組織，當發生天災人禍時，執行各種應急服務，保護香港市民及公眾，協助減輕正規紀律部隊嘅工作負擔。